C 61/8

Az (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele

(2021/C 61/07)

Ezen értesítés közzétételére az (EU) 2019/33 felhatalmazáson alapuló bizottsági rendelet (1) 17. cikke (5) bekezdésének megfelelően kerül sor.

ÉRTESÍTÉS STANDARD MÓDOSÍTÁS JÓVÁHAGYÁSÁRÓL

„ASTI”

PDO-IT-A1396-AM05

Az értesítés időpontja: 2020.12.4.

A JÓVÁHAGYOTT MÓDOSÍTÁS LEÍRÁSA ÉS INDOKOLÁSA

1. Ampelográfiai leírás

A szőlőfajtákat meghatározó ampelográfiai leírás lehetővé teszi, hogy ne kizárólag a Moscato fajtát lehessen használni, hanem akár 3 %-ban más, Piemont tartományban való termesztésre alkalmas fehér szemű aromás szőlőfajtákat is. A módosítás csekély mértékű, hiszen az OEM borokat 100 %-ban Moscato biancóból készítik; mindazonáltal a módosítást elsősorban azért kérték, hogy ne fordulhasson elő az a helyzet, hogy más szőlőknek a Moscato bianco termőterületén való véletlenszerű előfordulása miatt, továbbá – különösen a legrégebbi ültetvényeken előforduló – betegségek és növénypusztulás miatti új telepítések következtében egy adott szőlőültetvény nem felel meg az előírásoknak. A módosítást indokló okok között szerepelnek még más, az esca betegség és az aranyszínű sárgaság (flavescence dorée) elterjedése miatti mechanikus jellegű okok is, illetve az a régi paraszti szokás, hogy a szőlőültetvényeken más fehér szőlőfajtákat is telepítettek, amelyekből családi fogyasztásra készítettek bort.

Ez a módosítás a termékleírás 2. pontját érinti.

2. Borkészítési előírások

A hagyományos módszerrel készülő Asti spumante típus esetében a térfogatszázalékban kifejezett minimális természetes alkoholtartalom 11 térfogatszázalék helyett 10,00 térfogatszázalék.

Átfogó kísérletezés eredményeképpen született a döntés, hogy az alacsonyabb cukortartalmú, vagyis a pas dosè, extra brut és brut típusok készítésének optimalizálása érdekében kevésbé szigorú paramétereket kell meghatározni a spumanti metodo classico, azaz a klasszikus módszerrel készülő pezsgők előállítására vonatkozóan. Ezt a módosítást össze kell kapcsolni a spumante metodo classico szőlő- és borhozamának növelésére vonatkozó módosításokkal és a termelési paramétereket az összes – akár klasszikus, akár Martinotti-módszerrel készülő – OEM pezsgő előállítására vonatkozóan harmonizálni kell. Ezenkívül a bevezetett változtatások megkönnyítik a bortermelők számára az ugyanarra a szőlőfajtára vonatkozó követelmények betartását is.

A szőlők természetes alkoholtartalmára vonatkozó módosítás a termékleírás 4. cikkére vonatkozik, az egységes dokumentumot nem érinti.

3. Maximális hozamok

Az Asti spumante metodo classico borok hektáronkénti szőlőhozama 8 t/ha helyett 10 t/ha-ban, az alterületek esetében 9,5 t/ha-ban, a szőlő borhozama pedig 60 % helyett 75 %-ban került meghatározásra. A hozamok növekedése a meglévő szőlőültetvények valós adottságainak és a területen előforduló hozamoknak a figyelembevételével került kiigazításra az elvégzett kísérletek eredményei alapján, azzal a megállapítással, hogy a 10 t-ig terjedő hozamok nem befolyásolják a termék minőségét és karakterjegyeit. Technikai szempontból ezt a kérést az is indokolja, hogy a szőlő alacsony hozama az érést jelentős mértékben felgyorsítja és a savas komponens hirtelen elvesztését vonja maga után, ami egyáltalán nem egyeztethető össze az alacsony cukortartalmú spumante metodo classico előállítási követelményeivel.

A módosítás az egységes dokumentum 5. szakaszának b) pontjára – Maximális hozamok – és az Asti, valamint a Santa Vittoria d’Alba és Strevi alterületek termékleírásának 4. és 5. cikkére vonatkozik.

4. A bor(ok) leírása

a) A Spumante és Spumante metodo classico típusok cukortartalom tartománya kibővül, beleértve a pas dosè, brut és extrabrut változatokat is

b) A Spumante metodo classico esetében az alacsonyabb cukortartalmú változatok bevezetését követően törlésre kerül a 6,00 és 8,00 térfogatszázalék közötti tényleges alkoholtartalomra vonatkozó határérték, amely „legalább 6,00 térfogatszázalék”-ban kerül meghatározásra

c) a Santa Vittoria d'Alba és Strevi alterületek termékleírásában hozzáadásra kerül „A borok leírása” a vino spumante és vino spumante metodo classico változatokhoz.

A módosítás az Asti borok és Santa Vittoria d'Alba alterület termékleírásának 6. cikkét – Fogyasztási jellemzők –, Strevi alterület termékleírásának 5. cikkét – és az egységes dokumentum 4. szakaszát – A Borok leírása – érinti.

5. A szőlőtermesztés területe

Törlésre kerül a Cuneo megyében található Camo településre történő hivatkozás, mivel egy regionális törvény közigazgatási szempontból összevonta a termőterülethez már eleve hozzátartozó Santo Stefano Belbo településsel. Az egyértelműség érdekében a termékleíráshoz igazodva az egységes dokumentumban is pontosan körül kellett határolni a termőterületet.

Formális módosításról van szó, amely nem érinti a körülhatárolt földrajzi területet.

A módosítás a termékleírás 3. cikkét és az egységes dokumentum 6. szakaszát – Körülhatárolt földrajzi terület – érinti.

6. Borkészítési előírások

– törlésre kerül a termékleírás 5. cikkének 11. bekezdése: „Tilos az 1. cikkben említett DOCG borok részleges vagy teljes mesterséges gázosítása, tartósításuk érdekében pedig tilos bármilyen erjedésgátló anyag hozzáadása, még akkor is, ha ezt egyébként a hatályos közösségi és nemzeti törvények általában megengedik.”

A bekezdés törlésével egy, a hatályos jogszabályok által már előírt, ezért felesleges tilalom szűnik meg, és mivel az engedélyezett eljárásokkal kapcsolatos korlátozásról van szó, a bortermelők az érvényben levő közösségi és nemzeti előírások rendelkezéseire fognak hivatkozni.

– átfogalmazásra kerül a termékleírásban az OEM-borok előállítására alkalmas mustok (mint a borkészítés köztes termékei) tervezett felhasználására vonatkozó 5. cikk 14. bekezdése (korábbi 15. bekezdés), lehetővé téve a termelők számára, hogy az optimális termelésirányítás érdekében meghatározhassák a mustok feldolgozásának módját. Ezért megengedett, hogy azokat a mustokat, amelyeket az éves termelési jelentésben a DOCG „Moscato d'Asti” és a „Moscato d'Asti vendemmia tardiva” készítésére alkalmasnak határoznak meg, fel lehessen használni a DOCG „Asti” vagy „Asti Spumante”, valamint az „Asti” vagy „Asti spumante metodo classico” típus – amelyet korábban kizártak – előállításához, továbbá, amennyiben az „Asti” vagy „Asti spumante”, „Asti” vagy „Asti spumante metodo classico” készítéséhez felhasználni kívánt must térfogatszázalékban kifejezett természetes alkoholtartalma megfelel a „Moscato d'Asti” készítéséhez felhasználni kívánt must térfogatszázalékban kifejezett természetes alkoholtartalmának, az inverz művelet is engedélyezett.

A módosítás a termékleírás 5. cikkére vonatkozik, az egységes dokumentumot nem érinti.

7. Megjelölés és borok – címkézés

A Spumante és Spumante metodo classico borokat (Kat.6.VSQA) már eleve a Santa Vittoria d'Alba és Strevi alterületekhez tartozó településeken állítják elő, de jelenleg Asti OEM névvel jelölik, ezért e borokat az alterületük feltüntetésével is jelölni kell, és ezáltal a fogyasztók is pontosabb tájékoztatást kapnak az eredetükről.

Ezenkívül ezeket a borokat az említett alterületeken szigorúbban meghatározott paraméterekkel, például az azonos típusú OEM borokhoz képest 1–1,5 tonnával alacsonyabb hektáronkénti szőlőhozammal és 1–1,5 térfogatszázalékkal magasabb minimális természetes alkoholtartalommal állítják elő.

A módosítás Santa Vittoria d'Alba és Strevi alterületek termékleírásának 1–7. pontjait és az egységes dokumentum 4. szakaszát – A borok leírása – és 5. szakaszát – Maximális hozamok – érinti.

8. A körülhatárolt földrajzi területen való előállítás és palackozás tekintetében biztosított eltérés

Az egységes dokumentum 9. szakaszában – További feltételek – hozzáadásra került a körülhatárolt földrajzi területen való előállítás és palackozás tekintetében biztosított eltérés.

Ezek a feltételek már azóta benne voltak a termékleírásban, mióta az Asti 1967-ben elnyerte a jogot az OEM megjelölés feltüntetésére, később a DOCG (Ellenőrzött és garantált eredetmegjelölés) és az alterületek hozzáadása ugyanezekkel a feltételekkel történt, de 2011-ben egy adminisztrációs hiba miatt nem lettek átvezetve az egységes dokumentumba, amikor az összes már létező megjelölés anyagát felvették az EU Bizottságának információs rendszerébe.

Tehát formális módosításról van szó, mivel a termékleírásban nem módosultak a szóban forgó feltételek.

A módosítás az egységes dokumentum 9. szakaszára – További feltételek – vonatkozik, a termékleírást nem érinti.

9. Formai jellegű módosítások

Frissítésre került néhány kapcsolattartási adatra való hivatkozás. A módosítás az egységes dokumentum – Egyéb információk – Kapcsolattartási adatok – szakaszának 1.2 pontját érinti.

A 11. bekezdés törlése miatt át kell számozni az 5. cikk bekezdéseit.

Törlésre került a termékleírás 7. cikkének 3. bekezdése, mivel nem egyeztethető össze azzal a rendelkezéssel, hogy a pezsgők esetében meg lehessen jelölni az alterület nevét, a hatályos jogszabályok által előírt többi szempontból pedig felesleges.

A termékleírásban frissítésre kerülnek a jogszabályokra való hivatkozások.

EGYSÉGES DOKUMENTUM

1. A termék elnevezése

Asti

2. A földrajzi árujelző típusa

OEM – oltalom alatt álló eredetmegjelölés

3. A szőlőből készült termékek kategóriái

1. Bor

6. Illatos minőségi pezsgő

4. A bor(ok) leírása

Asti vagy Asti spumante, a Santa Vittoria dAlba és Strevi alterület megjelölésével ellátottak is

hab: finom, tartós;

színe: a szalmasárgától a halvány aranyszínűig;

illata: jellegzetes, enyhe;

íze: karakteres, kiegyensúlyozott, a pas dosè-tól az édesig;

minimális összes alkoholtartalom: 11,50 térfogatszázalék, ebből legalább 6,00 térfogatszázalék a tényleges alkohol;

minimális cukormentes kivonat 15,0 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék): Minimális tényleges alkoholtartalom (térfogatszázalék): 6,00 Minimális összes savtartalom: 4,50 gramm/liter borkősavban kifejezve Maximális illósavtartalom (milliekvivalens/liter): Maximális összes kén-dioxid-tartalom (milligramm/liter):

Asti vagy Asti spumante metodo classico (metodo tradizionale) (klasszikus vagy hagyományos módszer), a Santa Vittoria dAlba és Strevi alterület megjelölésével ellátottak is

hab: finom, tartós;

színe: a szalmasárgától a nagyon halvány aranyszínűig;

illata: jellegzetes, markáns, finom;

íze: karakteres, kiegyensúlyozott, a pas dosè-tól az édesig;

minimális összes alkoholtartalom 12,00 térfogatszázalék, ebből legalább 6,00 térfogatszázalék a tényleges alkohol;

minimális cukormentes kivonat 17 (g/l).

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék): Minimális tényleges alkoholtartalom (térfogatszázalék): 6,0 Minimális összes savtartalom: 6,00 gramm/liter borkősavban kifejezve Maximális illósavtartalom (milliekvivalens/liter): Maximális összes kén-dioxid-tartalom (milligramm/liter):

Moscato dAsti vendemmia tardiva (késői szüret)

színe: aranysárga;

illata: gyümölcsös, nagyon intenzív, a töppedt szőlőre jellemző, fűszeres jegyekkel;

íze: édes, harmonikus, bársonyos, a muskotály szőlőre jellemző, a lépes mézre emlékeztető felhanggal;

minimális összes alkoholtartalom: 14,00 térfogatszázalék, ebből

legalább 11,00 térfogatszázalék a tényleges alkohol, minimális cukormentes kivonat: 22,0 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék): Minimális tényleges alkoholtartalom (térfogatszázalék): Minimális összes savtartalom: 4,5 gramm/liter borkősavban kifejezve Maximális illósavtartalom (milliekvivalens/liter): Maximális összes kén-dioxid-tartalom (milligramm/liter):

Moscato dAsti

színe: változó intenzitású szalmasárga;

illata: karakteres, a Muskotály szőlőre jellemző illattal;

íze: édes, aromás, karakteres, időnként élénk;

minimális összes alkoholtartalom: 11,00 térfogatszázalék, ebből a tényleges alkohol 4,50 térfogatszázalék és 6,50 térfogatszázalék között van;

minimális cukormentes kivonat: 15,0 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék): Minimális tényleges alkoholtartalom (térfogatszázalék): Minimális összes savtartalom: 4,5 gramm/liter borkősavban kifejezve Maximális illósavtartalom (milliekvivalens/liter): Maximális összes kén-dioxid-tartalom (milligramm/liter):

Moscato dAsti sottozona „Santa Vittoria dAlba”

színe: szalmasárga aranyszínű fényekkel;

illat: elegáns, finom, friss és hosszan tartó, virágos felhanggal is;

íze: határozott, harmonikus, édes, a Muskotályborra jellemző aromával, időnként élénk;

minimális összes alkoholtartalom: 12,00 térfogatszázalék, ebből a tényleges alkohol 4,50 térfogatszázalék és 6,50 térfogatszázalék között van;

minimális cukormentes kivonat: 15,0 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék): Minimális tényleges alkoholtartalom (térfogatszázalék): Minimális összes savtartalom: 5,0 gramm/liter borkősavban kifejezve Maximális illósavtartalom (milliekvivalens/liter): Maximális összes kén-dioxid-tartalom (milligramm/liter):

Moscato dAsti sottozona „Canelli”

illata: muskotályos, karakteres, a Muskotály szőlőre jellemző illattal;

színe: szalmasárga, változó intenzitású sárga egészen az aranyszínűig;

íze: édes, aromás, jellegzetes, muskotályszőlőre jellemző aromával, időnként élénk;

minimális összes alkoholtartalom: 12,00 térfogatszázalék, ebből a tényleges alkohol 4,50 térfogatszázalék és 6,50 térfogatszázalék között van;

minimális cukormentes kivonat: 16,0 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék): Minimális tényleges alkoholtartalom (térfogatszázalék): Minimális összes savtartalom: 4,5 gramm/liter borkősavban kifejezve Maximális illósavtartalom (milliekvivalens/liter): Maximális összes kén-dioxid-tartalom (milligramm/liter):

Moscato dAsti sottozona „Strevi”

színe: szalmasárga, változó intenzitású sárga egészen az aranyszínűig;

illata: karakteres, a Muskotály szőlőre jellemző illattal;

íze: édes, aromás, jellegzetes, muskotályszőlőre jellemző aromával, időnként élénk;

minimális összes alkoholtartalom: 12,00 térfogatszázalék, ebből a tényleges alkohol 4,50 térfogatszázalék és 6,50 térfogatszázalék között van;

minimális cukormentes kivonat: 15 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék): Minimális tényleges alkoholtartalom (térfogatszázalék): Minimális összes savtartalom: 4,5 gramm/liter borkősavban kifejezve Maximális illósavtartalom (milliekvivalens/liter): Maximális összes kén-dioxid-tartalom (milligramm/liter):

Moscato dAsti sottozona „Santa Vittoria dAlba” vendemmia tardiva

színe: fénylő aranysárga;

illat: összetett, gyümölcsös, nagyon intenzív, a töppedt szőlőre jellemző, fűszeres jegyekkel; íze: édes, harmonikus, bársonyos, a lépes mézre emlékeztető muskotályos felhanggal;

minimális összes alkoholtartalom: 15,00 térfogatszázalék, ebből a tényleges alkohol legalább 12,00 térfogatszázalék;

minimális cukormentes kivonat: 22,0 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék): Minimális tényleges alkoholtartalom (térfogatszázalék): Minimális összes savtartalom: 4,5 gramm/liter borkősavban kifejezve Maximális illósavtartalom (milliekvivalens/liter): Maximális összes kén-dioxid-tartalom (milligramm/liter):

5. Borkészítési eljárások

a) Konkrét borászati eljárások

NINCSENEK

b) Maximális hozamok

Asti vagy Asti Spumante, Moscato d'Asti

10 000 kilogramm szőlő hektáronként

Asti vagy Asti Spumante Metodo Classico

10 000 kilogramm szőlő hektáronként

Moscato dAsti vendemmia tardiva

6 000 kilogramm szőlő hektáronként

Moscato d'Asti sottozone Canelli és Strevi

9 500 kilogramm szőlő hektáronként

Moscato d'Asti sottozona Canelli, a szőlőültetvény „vigna” megjelölésével

8 500 kilogramm szőlő hektáronként

Moscato d'Asti sottozone Strevi és Santa Vittoria d'Alba

9 500 kilogramm szőlő hektáronként

Moscato d'Asti sottozona Santa Vittoria d'Alba vendemmia Tardiva

5 000 kilogramm szőlő hektáronként

Asti Spumante és Asti Spumante metodo classico sottozone Santa Vittoria d'Alba és Strevi

9 500 kilogramm szőlő hektáronként

6. Körülhatárolt földrajzi terület

Az „Asti” ellenőrzött és garantált eredetmegjelöléssel ellátott borok készítéséhez használt szőlők termőterülete az alábbiak szerint került meghatározásra:

Alessandria megyében:

Acqui Terme, Alice Bel Colle, Bistagno, Cassine, Grognardo, Ricaldone, Strevi, Terzo és Visone települések teljes területe;

Asti megyében Bubbio, Calamandrana, Calosso, Canelli, Cassinasco, Castagnole Lanze, Castel Boglione, Castelletto Molina, Castelnuovo Belbo, Castel Rocchero, Cessole, Coazzolo, Costigliole d’Asti, Fontanile, Incisa Scapaccino, Loazzolo, Maranzana, Mombaruzzo, Monastero Bormida, Montabone, Nizza Monferrato, Quaranti, San Marzano Oliveto, Moasca, Sessame, Vesime, Rocchetta Palafea és San Giorgio Scarampi települések teljes területe;

Cuneo megyében Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d’Alba, S. Stefano Belbo, S. Vittoria d’Alba, Treiso, Trezzo Tinella, Castino, Perletto települések teljes területe és Alba település Como és San Rocco Senodelvio elnevezésű részei.

— Asti megyében a Canelli alterületen: Calamandrana, Calosso, Canelli, Cassinasco, Castagnole Lanze, Coazzolo, Costigliole d'Asti, San Marzano Oliveto, Moasca települések teljes területe, valamint Loazzolo és Bubbio településeknek a Bormida folyó folyásirányától balra fekvő része. Cuneo megye: Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d'Alba, S. Stefano Belbo, Treiso, Trezzo Tinella települések teljes területe és Alba település Como és San Rocco Senodelvio elnevezésű részei.

— Cuneo megyében a Santa Vittoria d’Alba alterületen Santa Vittoria d’Alba település.

— Alessandria megyében a Strevi alterületen: Acqui Terme, Cassine, Ricaldone, Strevi, Terzo, Alice Bel Colle, Bistagno, Grognardo és Visone települések teljes területe.

7. Fontosabb borszőlőfajták

Moscato bianco B. – Moscato reale

8. A kapcsolat(ok) leírása

„DOCG ASTI”

DOCG ASTI

Az Asti és Moscato d’Asti borok kizárólag a karakteres és kiváló aromájú fehér Moscato fajtából készülnek. Azok a tulajdonságok, amelyekkel ez a szőlőfajta ruházza fel a belőle készülő különféle kategóriájú – spumante vagy vendemmia tardiva – borokat, szorosan összefüggenek a szőlő tudatos művelésével és azokkal az innovatív technológiákkal, amelyeknek köszönhetően az utóbbi évtizedekben megkezdődött az alacsony cukortartalmú Moscato alapú borok készítése mind a pezsgő, mind a csendes változatban.

A terület sajátos morfológiája, kémiai összetétele, éghajlati jellemzői és adottságai, valamint borászati hagyományai együttesen lehetővé tették, hogy az évek során kiválasztásra kerüljön az itteni környezethez legjobban alkalmazkodó szőlőfajta: a Moscato bianco

Az 1700-ban Lausanne-ban a világ borairól és szőlőültetvényeiről megjelent cikksorozat külön megemlít egy nagyra becsült piemonti fehér Moscato fajtát és az 1700-as évek végén a rangos Torinói Mezőgazdasági Társaság úgy említette meg a Moscatót, mint a legfinomabb borok készítésére alkalmas piemonti szőlőfajtát. Az 1800-as évektől Piemont a Moscato bianco fajta kiterjedt termesztése miatt egyértelműen megkülönböztette a saját borait a más olasz tartományokban készültektől. Az 1800-as évek végétől pedig a Moscatóból kiindulva, palackban történő másodlagos erjesztéssel elkezdődött a pezsgőkészítés. 1895-ben a Piemontban feltalált Martinotti-módszer bevezetésével a Moscato elsősorban a pezsgőgyártás felé fordult, és a kereskedelemben Moscato d’Asti vagy Moscato di Canelli néven ismert fehér, illatos és pezsgő bor kapcsán már akkor jelentős bel- és külföldi kereslet mutatkozott. E borkészítési módszer sikerét követően Piemont határozottan megkülönböztette a termékeit az azokban a más tartományokban készült boroktól, ahol a Moscato sokkal kisebb mértékben ugyan, de elterjedt. A piemonti területen kívül előállított Moscati borok nagy része tulajdonképpen a luxus „likőrborok” kategóriába tartozik. A Moscatóból csak Piemontban, konkrétan Asti, Alessandria és Cuneo megyék területén készítettek pezsgőt. Ugyanezen időszakhoz köthetőek a Moscato alapú száraz pezsgő (Asti Champagne, a XX. század elején) készítésére vonatkozó első tapasztalatok, amelyek azonban nem hoztak jelentős kereskedelmi sikert, mivel az akkori korlátozott borászati ismeretekkel nem tudták mérsékelni a teljes erjesztéssel készített Moscato borban levő terpének által keltett keserű ízt. Másrészről a palackban történő másodlagos erjesztéshez hozzáadott cukrok, amelyeknek csökkenteniük kellett volna a keserű utóízt, akkora nyomást keltettek, amely meghaladta a palackok ellenálló képességét. Mindazonáltal az Asti DOCG regionális ágazata tovább dolgozott a „száraz” típus kifejlesztésén, mind a pezsgő, mind a „tappo raso” változatban. A múlt század 80-as éveiben kezdték el publikálni a piemonti kutatóintézeteknek a termelési technológia optimalizálására irányuló kísérleti eredményeit a Moscato bianco alapú száraz borok kémiai és aromás jellemzőiről, valamint a terpénvegyületek alakulásáról a Moscato szőlőben. Ezekben az években alakult ki a fajtatisztaság fogalma, vagyis egy olyan kifinomult technológiai háttér, amelynek célja a szőlő karakterjegyeinek erősítése a bor végleges minőségében. A Moscato esetében a technológiai fejlődés lehetővé tette hosszabb erjesztési folyamat alkalmazását és ezáltal az 1900-as évek elején az értékesítését visszavető keserű ízjegyek korlátozását. Az új ismereteket ezután átadták a bortermelő vállalatoknak, amelyek az utóbbi évtizedekben megkezdték az alacsony cukortartalmú Moscato alapú borok készítését, mind a pezsgő, mind a csendes változatban.

9. További alapvető feltételek (csomagolás, címkézés, egyéb követelmények)

A címkézésre vonatkozó kiegészítő rendelkezések

Jogi keret:

A nemzeti jogszabályokban

A további feltétel típusa:

A címkézésre vonatkozó kiegészítő rendelkezések

A feltétel leírása:

Az „Asti” vagy „Asti Spumante” ellenőrzött és garantált eredetmegjelöléssel ellátott borok megnevezésében és kiszerelésén a cukortartalmat nem szabad a megnevezéssel egy sorban feltüntetni; ezenkívül a cukortartalmat jelölő karakterek mérete nem lehet nagyobb, mint a megnevezéshez használt karakterek mérete.

A meghatározott földrajzi területen való előállítás tekintetében biztosított eltérés

Jogi keret:

A nemzeti jogszabályokban

A további feltétel típusa:

A meghatározott földrajzi területen való előállítás tekintetében biztosított eltérés

A feltétel leírása:

Az „Asti” vagy „Asti Spumante” ellenőrzött és garantált eredetmegjelöléssel ellátott borok tekintetében a borkészítési eljárást (beleértve a szőlő szárítását a „vendemmia tardiva” típus esetében és a pezsgőkészítési eljárást) a szőlő termőterületén belül kell elvégezni, de ezenkívül a termőterülettel szomszédos Alessandria, Asti és Cuneo megye teljes közigazgatási területén és Chieri település Pessione nevű részén is elvégezhető.

Palackozás a körülhatárolt területen belül

Jogi keret:

A nemzeti jogszabályokban

A további feltétel típusa:

Palackozás a körülhatárolt földrajzi területen belül

A feltétel leírása:

Az „Asti” ellenőrzött és garantált eredetmegjelöléssel ellátott borokat a felhasznált szőlők termőterületén belül kell palackozni. Az (EU) 2019/33 felhatalmazáson alapuló rendelet 4. cikkének megfelelően a palackozást a körülhatárolt földrajzi területen belül kell elvégezni a minőség biztosítása, a tekintély megőrzése, az eredet garantálása és az ellenőrzések eredményességének biztosítása érdekében.

A termékleíráshoz vezető link

https://www.politicheagricole.it/flex/cm/pages/ServeBLOB.php/L/IT/IDPagina/16195

(1) HLL 9.,2019.1.11., 2. o.